OpenLLM-France/wikimedia huggingface dataset:
# Chiusi della Verna

Chiusi della Verna Italiako udalerri bat da. Arezzoko probintzian kokatuta dago, Toscana eskualdean. 1.890 biztanle ditu, 102,33 kilometro koadroko azaleran banatuta.

## Mugakideak

Chiusi della Vernak honako udalerri hauekin egiten du muga:
Bagno di Romagna Bibbiena Caprese Michelangelo Castel Focognano Chitignano Pieve Santo Stefano Poppi Subbiano Verghereto

## Kanpo estekak

* Datuak: Q52077
* Multimedia: Chiusi della Verna / Q52077
# Chongzhou

Chongzhou Hiria (txinera sinplifikatuz: 崇州市; pinyineraz: Péngzhōu shi), Chengdu osatzen duten barrutietako bat da. 2003ko erroldaren arabera 650.000 pertsona bizi ziren 1.090,0 kilometro koadroko azaleran.

## Ikus, gainera

* Chengduren banaketa administratiboa

## Kanpo estekak

* (Txineraz) Chongzhou hiriko gobernuaren webgunea.
* Datuak: Q1076195
* Multimedia: Chongzhou City / Q1076195
# Chonos uhartedia

Chonos uhartedia edo Chonos uharteak (gaztelaniaz: Archipiélago de Chonos) Txile hegoaldeko uharteak dira. Aisén eta Chiloé probintzien artean hedatzen dira eta milatik gora dira. Inor ez da bertan bizi.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/4/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1076210
* Multimedia: Chonos Archipelago / Q1076210
# Chongqingen banaketa administratiboa

Chongqing (txinera sinplifikatuz: 重庆, pinyineraz: Chóngqìng), 30 milioi biztanletik gora dituen Txinako Herri Errepublikako udaltasuna da. Azalera handieneko udaltasuna, 82.000 kilometro koadroko azalerarekin, Europako herrialde batzuk baino handiagoa da.

## Hirigunea

Berez Chongqingeko hiria dena, hau da, nekazal guneak, basoak eta sakabantutako etxeak alde batera utzita, 5.780.000 biztanle eta 5.467.28 kilometro koadroko azalera zeukan 2006ko erroldaren arabera. Hau da, hirigunea, udaltasunaren azaleraren %6,6a baino ez da.
Chongqingeko udaltasuneko hirigunea (重庆主城区市区) honako barrutiek osatzen dute:
* Yuzhong (渝中区, edo "Erdiguneko Chongqingeko Barrutia"), hiriko barrutirik populatuena eta dentsitaterik altuenekoa da.
* Nan'an (南岸区, edo "Ibaiaren Hegoaldeko Barrutia")
* Jiangbei (江北区, edo "Ibaiaren Iparraldeko Barrutia")
* Shapingba (沙坪坝区)
* Jiulongpo (九龙坡区)
* Dadukou (大渡口区)
* Yubei (渝北区，Chongqingeko iparraldeko barrutia)
* Beibu (北部新区, Hiriaren iparraldean dagoen barruti berria)

## Hirigunearen inguruko barruti eta konderriak

Hirigunearen inguruan, hainbat barruti eta konderri hedatzen dira. Hirigunetik gertuen dauden konderri eta barrutietan 10.270.000 biztanle bizi dira 17.000 kilometro koadroko azaleran. Horrez gain, antzina udalerri independente izandako Fuling, Qianjiang eta Wanzhou barrutien inguruan, 3.880.000 biztanle, 3.040.000 biztanle, eta 8.760.000 biztanle hurrenez hurren.

## Barruti eta konderri guztiak

Barrutiak :
| Barrutiak Pinyinerazko izenaTxinerazLehengo udalerria* Banan巴南区Chongqing Beibei北碚区 Changshou长寿区 Dadukou大渡口区 Fuling涪陵区Fuling Hechuan合川区Chongqing Jiangbei江北区 Jiangjin江津区 Jiulongpo九龙坡区 Nan'an南岸区 Nanchuan南川区Fuling Qianjiang黔江区Qianjiang Shapingba沙坪坝区Chongqing Shuangqiao双桥区 Wansheng万盛区 Wanzhou万州区Wanxian Yubei渝北区Chongqing Yongchuan永川区 Yuzhong渝中区 | Konderriak Pinyinerazko izenaTxinerazLehengo udalerria* Bishan璧山县Chongqing Chengkou城口县Wanxian Dazu大足县Chongqing Dianjiang垫江县Fuling Fengdu丰都县 Fengjie奉节县Wanxian Kai开县 Liangping梁平县 Qijiang綦江县Chongqing Rongchang荣昌县 Tongliang铜梁县 Tongnan潼南县 Wulong武隆县Fuling Wushan巫山县Wanxian Wuxi巫溪县 Yunyang云阳县 Zhong忠县 |
    1997ko martxoaren aurretik, barruti eta konderriak zein udalerriren menpekoak ziren adirazten du. 1997an honako udalerriak batu ziren: Chongqing, Fuling, Wanxian (orain Wanzhou dena) eta Qianjiang.

## Kanpo estekak

* Datuak: Q303218
# Chongwen barrutia

Chongwen barrutia (东城区 txinera sinplifikatuz) Beijing osatzen duten barrutietako bat da. 2000ko erroldaren arabera, 346.000 biztanle bizi ziren 15,9 kilometro koadroko azaleran, hortaz, barrutiaren dentsitatea 21.761 biztanle/km$^2$ da.

## Inguru naturala eta kokapena

Chongwen barrutia, Beijing erdigunea osatzen duten lau barrutietako bat da.
Barrutiaren mugak hauek dira: Dongcheng barrutia iparraldean, Chaoyang barrutia ekialdean, Fengtai barrutia hegoaldean, eta Xuanwu barrutia mendebaldean.

## Ikus, gainera

* Beijingo banaketa administratiboa

## Kanpo estekak

* (Txineraz) Chongwen barrutiko gobernuaren webgunea.
* Datuak: Q393442
* Multimedia: Chongwen District / Q393442
# Chongqingeko metroa

Chongqingeko metroa (txinera sinplifikatuz: 重庆轨道交通; pinyineraz: Chóngqìng Guǐdào Jiāotōng), izen bereko hiriko hainbat barruti zeharkatzen dituen garraio publikoa da. Txinan kalearen gainetik eraikitako lehen metroa izan zen eta 2005ean zabaldu zuten. Lehen lineak 19 kilometro luze eta 18 geltoki dauzka, Yuzhong, Jiulongpo eta Dadukou barrutiak zeharkatuz. 2013an zabaldutako geltoki berriekin metro sareak 140 kilometro eta lau linea dauzka gaur egun.

## Ezaugarriak

Txinako Herri Errepublikako gobernuak, mendebaldeko hiriak garatzeko plangintzaren barnean eraiki zuen Chongqingeko metroa 2002an. Eraikuntza lanak hiru urtez luzatu ziren eta metroaren ibilbide gehiena lur gainekoa den arren, 2,2 kilometro eta hiru geltoki lur azpikoak dira. Lurraren gaineko monorail bat eraikitzeko erabakia, hiriko erliebe bereziagatik hartu behar izan zuten hiriko arduradunek.

## Lineak
### Eraikiak

CHONGQINGEKO METROA :
| Linea | Ibilbidea | Luzera (km) | Geltokiak | Zabaltze data | Azken luzapena |
| 1 | Chaotianmen – Daxuecheng | 36,6 | 23 | 2011 | 2012 |
| 2 | Jiaochangkou – Xinshancun | 19,2 | 18 | 2005 | 2006 |
| 3 | Yudong – Jiangbei aireportua | 55,5 | 39 | 2011 | 2012 |
| 6 | Wulidian – Yuelai eta Beibei | 56,7 | 18 | 2012 | 2013 |
| | GUZTIRA | 168,0 | 98 | | |

### Eraikitzen

* 6. linea: Hiria hego-ekialdetik ipar-mendebaldera zeharkatuko du eta lehen tartea 2012ko irailaren 28an zabaldu zen.
* 3. linea: Ertang eta Yudong arteko tartea 2014an zabalduko da.

### Proiektuan

* 4. linea: Siqiaopu - Changshengqiao
* 5. linea: Tongjiayuanzi - Zhongliangshan
* 7. linea: Hiria mendebaldetik igaroko da iparraldetik hegoaldera.
* 8. linea: Hiriaren hegoaldean eraiki da.
* 9. linea: Ipar-ekialdetik hego-mendebaldera zerhakatuko du hiriaren erdigunea.
* 10. linea: Linea biribila.

### Etorkizuna

Etorkizunari begira linea berriak eraikiko diren arren, Chongqingeko gobernuak erabakitzeke dauka linea horiek izango duten ibilbidea. 2020rako dena den, metroak 400 kilometro baino gehiago izango ditu.

## Ikus, gainera

* Txinako Herri Errepublikako metroen zerrenda

## Kanpo estekak

* (Txineraz) Chongqingeko metroaren webgune ofiziala.
* (Ingelesez) Chongqingeko metroari buruzko informazioa Urbanrail.net webgunean.
* (Txineraz) Metro sareko hamar lineen mapa.
* Datuak: Q1190894
* Multimedia: Chongqing Rail Transit / Q1190894
# Chono

Chono Txileko eremu australean Chiloé uhartediaren hegoaldea eta Taitao penintsularen arteko uharte eta kanaletan bizi izan ziren talde indigena nomadak izendatzeko erabiltzen den izen generikoa da. Bertan bizi izan ziren historiaurreko garaietatik, XVIII. mendearen amaierara arte edo oraintsuagoko garaietara arte. Nomadak ziren eta beren jarduera nagusia itsas otsoaren ehiza, gizonek egindako arrantza eta emakumeek egindako algen eta itsaskien bilketa zen; txakurrak ere hazten zituzten eta beren ilearekin oihal zakarrak ehuntzen zituzten. Eztabaida dago talde hauen homogeneotasun etnikoari buruz eta hegoalderagoko alakalufe edo kawésqarrekin duten ahaidetasunari buruz.

## Kanpo estekak

* Chonos. Un mundo ausente.
* Datuak: Q1076202
# Chongqing World Trade Center

Chongqing World Trade Center (txinera sinplifikatuz: 重庆世界贸易中心), Txinako Herri Errepublikako Chongqing hiriko etxe orratza da. 2005ean eraikitzen amaitu zenetik, 2012ra arte hiriko etxe orratzik garaiena izan zen. Eraikuntza lanak 2002an hasi eta bi urte beranduago etxe orratzak gehiengo garaiera eskuratu zuen.
283 metro eta 60 solairu ditu.

## Ikus, gainera

* Txinako eraikinik garaienen zerrenda
* Chongqing

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q1076164
* Multimedia: Chongqing World Trade Center / Q1076164
# Chongzuo

Chongzuo (txinera sinplifikatuz: 崇左; pinyineraz: Chóngzuǒ), Guangxi eskualde autonomoan kokatutako prefektura mailako hiria da. Guztira, 2.260.000 biztanle inguru dauzka 2004ko erroldaren arabera eta 6.696,9 kilometro koadroko azalera.

## Banaketa administratiboa

* Pingxiang Hiria (凭祥市)
* Ningming Konderria (宁明县)
* Longzhou Konderria (龙州县）
* Fusui Konderria (扶绥县）
* Daxin Konderria (大新县）
* Tiandeng Konderria (天等县）

## Ikus, gainera

* Guangxi eskualde autonomoaren banaketa administratiboa

## Kanpo estekak

* (Txineraz) Chongzuo hiriko gobernuaren webgunea.
* Datuak: Q572231
* Multimedia: Chongzuo / Q572231
# Chongqingeko portua

Chongqingeko portua (txinera sinplifikatuz: 重庆港; txinera tradizionalez: 重慶港), Txinako Herri Errepublikako Chongqing udaltasunean dagoen azpiegitura da. Portua Yangtze ibaiaren gune zehatz batzuetan hedatzen da eta Txinako Herri Errepublikako ibai-porturik handiena da, itsasotik ehundaka kilometrora.

## Jiulongpoko kaia

Jiulongpoko kaia, Chongqingeko Jiulongpo Barrutiaaren ekialdean dagoen kaia da. Betidanik mota desberdineko lehengaiak kargatzeko erabili bada ere, gaur egungo erabilera nagusia kontainerren garraioa da. 750 metro luze baino gehiago den kaiak urtero 50.000 TEU inguru hartzeko ahalmena dauka.
Portua, hiriko gune estrategikoan dago, trenbide geltoki garrantzitsu baten ondoan. Inguruko probintzietako merkatugai asko, trenbidez heltzen dira Chongqingera ondoren Jiulongpoko portuan itsasontzi bidez Yangtze ibaiaren behekaldeko hirietara eramateko.

## Chaotianmen

Chongqingeko portu zaharra da, hirira sartzeko antzinako atea zegoen gunean kokatua. Yuzhong Barrutiaren ekialdeko muturrean hasi eta penintsularen hego-ekialdean zehar hedatzen da. Bertan, etengabeak dira bidaiari ontzien joan-etorriak.

## Dadukouko kaia

Izen bereko Chongqingeko barrutian kokatua, Dadukouko kaian, ikatza eta altzairua kargatzen dira, eta ibaiaren ondoan, hainbat siderurgia lantegi daude.

## Yangba Tancun

Chongqing udaltasuneko kairik berriena da, eraikuntza lanak 2004ean hasi eta proiektuaren lehen zatia 2006an zabaldu zen. Jiangbei Barrutiaren ipar-ekialdean dagoen portuaren zati honen lehen fasean 250 metroko kaia zabaldu zen, kontainerrak kargatzeko hiru garabia daude. Aldi berean sei itsasontzi hartzeko tokia dago kaian. Kaiaren ondoan, kontainerrak gordetzeko 80.000 metro koadroko gune logistikoa dago.
Bigarren fasearen eraikuntza 2007an hasi zen, eta ekialderantz doan kaiaren luzapena eraikitzen hasi ziren. Kai honek 300 metro gehiago izango ditu.

## Foeryan

2008ko abenduaren 25ean Chongqing hegoaldeko Banan Barrutian Foeryan izeneko portua inauguratu zuten.

## Erreferentziak

* ↑ http://www.echinacities.com/chongqing/city-in-pulse/foeryan-port-starts-operation.html%5B%5D Echinacities.com webguneko albistea.

## Kanpo estekak

* (Txineraz) Chongqingeko portuaren webgune ofiziala.
* (Ingelesez) Chaotianmeni buruzko informazioa.
* (Ingelesez) Jiulongpo kaiaren inaugurazioari buruzko albistea.
* Datuak: Q12255815
# Chongqing Television

Chongqing Television edo CQTV (txineraz: 重庆电视台; pinyineraz: Chóng Qìng diàn shì tái) Txinako Herri Errepublikako Chongqing udaltasuneko telebista sare nagusia da. 1981ean sortu zen.
Telebista kate nagusia CQTV eta Chongqing hiriaz gain, Txinako Herri Errepublika osoan ikus daiteke kable bidez edo analogikoki.

## Kateak

Chongqingeko Telebista hamaika kate ditu guztira, albiste, kirol, umeentzako saio, entretenimendu, burtsa eta bestelako gaiak jorratuz.
2008an akordioa sinatu zuten Guangdong Television telebista sarearekin kirolei buruzko kate bat sortzeko.

## Chongqingen Airetiko Ikuspegia

Chongqingen Airetiko Ikuspegia (txineraz: 鸟瞰新重庆), telebista katearen saiorik arrakastatsuenetakoa da. Bi edo hiru urtero grabatzen dute, eta bertan, hiriaren eta inguruko nekazal eta basoen airetiko irudiak agertzen dira. Lehen aldiz 2000. urtean grabatu zuten, eta ordutik beste hiru edizio grabatu dira.
Chongqing hiriak azken hamarkadan bizi izandako aldaketa argi ikusten da bideoa hauetan.

## Kanpo estekak

* (Txineraz) Chongqingeko telebistaren webgune ofiziala.
* (Ingelesez) Chongqing Airetiko Ikuspegia 2005.
* (Txineraz) Chongqing Airetiko Ikuspegia 2008.
* Datuak: Q986553
# Chongqing World Financial Center

Chongqing World Financial Center (txinera sinplifikatuz: 国际金融中心), Txinako Herri Errepublikako Chongqing hirian eraikitzen ari den bulego etxe orratza da.
339 metro eta 73 solairu ditu eta 2014an amaitu zuten egiten.

## Ikus, gainera

* Txinako eraikinik garaienen zerrenda
* Chongqing

## Kanpo estekak

* (Ingelesez) Eraikinaren fitxa CTBUHren webgunean.
* Datuak: Q1076144
* Multimedia: Chongqing World Financial Center / Q1076144
# Chongming Konderria

Chongming Konderria (Txinera sinplifikatuz: 崇明县; pinyineraz: Huángpǔ Qū), gaur egun Shanghain geratzen den konderri bakarra da. 2002ko erroldaren arabera, 649.800 biztanle eta 1.041,21 kilometro koadroko azalera zeukan.
Konderria hiru uharte nagusik osatzen dute: Chongming (handiena), Changxing eta Hengshak.

## Inguru naturala eta kokapena

Chongming Konderria Shanghai iparraldean dago, hiriaren erdigunetik 40 bat kilometrora, Yangtze ibaiaren deltaren erdian sortutako uharte taldea da, eta konderritik hurbilen dauden Shanghaiko barrutiak Baoshan eta Pudong dira.

### Dongtango txorien erretserba

Chongming uhartean, izen bereko konderrian, Dongtan txorien erretserba dago, milaka txorik negua igarotzen dute bertan, udaberriko migrazioa hasi aurretik.

## Ikus, gainera

* Shanghairen banaketa administratiboa

## Kanpo estekak

* (Txineraz) Chongming Konderriko gobernuaren webgune ofiziala.
* Datuak: Q788812
* Multimedia: Chongming District / Q788812
# Chongqi zubia

Chongqi zubia (txinera tradizionalez: 崇启大桥; pinyinez: Chóngqǐ Dàqiáo), maiz "Chongqi igarotzeko proiektua" ere deitua. Hushan autobidearen zati da Shanghai eta Xi'an bitartean. Eraikuntza lanak 2008an hasi eta zubia 2011n inauguratu zuten.

## Ibilbidea

Zubia Chenjia herrian hasi eta Chongming eta Shanghai zeharkatu ostean Shanghai Yangtze zubiraino ailegatzen da. Autobide honen tarteak 52 kilometro ditu, eta horietatik zazpi zubia bera izango da.
Zubiak sei errei izango ditu, hiru norabide bakoitzeko.

## Kanpo estekak

* Datuak: Q1021816
# Chongqing Jiangbei nazioarteko aireportua

Chongqing Jiangbei Nazioarteko Aireportua (txinera sinplifikatuz: 重庆江北国际机场; pinyineraz: Chóngqìng Jiāngběi Guójì Jīchǎng), (NAGE: CKG, NAZE: ZUCK), Chongqingeko aireportu nagusia da, Jiangbei Barrutian dago, hiriaren erdigunetik 21 kilometrora. 2007an 10.355.730 bidaiari igaro izan aireportutik, eta Txinako hamargarren aireporturik erabiliena izan zen. Herrialdeko hego-mendebaldeko aireporturik garrantzitsuena da, Chongqing Airlines eta China West Air hegazkin konpainien egoitza.

## Historia

Aireportuaren handitze lanek bi fase izan dituzte, lehena 1990eko urtarrilean zabaldu zen eta bigarrena 2004ko abenduan. Guztira bi terminal dauzka, bata Txinako hegaldiak hartzeko eta bestea nazioarteko hegaldiak hartzeko. Hegaldi gehienak Txina barruko hegaldienak diren arren (%80 inguru 2008an), pixkanaka, nazioarteko hegaldiak garrantzia hartuz joan dira. 2008. urtean bidaiariak %10 hazi ostean, udaltasuneko agintariak hirugarren terminal bat eraikitzeko proiektua aurkeztekotan dira.

## Ikus, gainera

* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Erreferentziak

* ↑ (Txineraz) (xls) Txinako Hegazkintza Zibileko Agintaritza. (Noiz kontsultatua: 2014-04-07).

## Kanpo estekak

* (Txineraz) Aireportuaren webgune ofiziala.
* Datuak: Q788417
* Multimedia: Chongqing Jiangbei International Airport / Q788417
# Chongqing Poly dorrea

Chongqing Poly Dorrea edo Chongqing Guest House Poly International Plaza（CPIP (txineraz: 重庆宾馆保利国际广场), Txinako Herri Errepublikako Chongqing udalerrian dagoen dagoen bulego etxe orratza da. Eraikuntza lanak 2008an hasi eta 2013an zabaldu zen.
Hasieran 300 metro baino gehiago izango zituela uste bazen ere, aurrekontua murriztu eta solairu gutxiagorekin eraiki zuten azkenean.
Etxeorratzak 286 metro eta 56 solairu ditu.

## Eraikuntza

Lurpeko solairuak eta zimendatzea azkar batean egin ondoren, 2008. urtearen amaieran, lur-gaineko solairuak egiten hasi ziren, eta 2009ko azarorako 40. solairua eraikia zegoen.

## Enpresak

* Egitura ingeneritza: East China Architectural Design and Research

## Ikus, gainera

* Chongqing

## Erreferentziak

* ↑ http://www.skyscrapercenter.com/chongqing/chongqing-poly-tower/579/ CTBUHren webgunea

## Kanpo estekak

* Dorreak izango duen itxura erakusten duen ordenagailu bidezko irudia.
* Datuak: Q1076137
* Multimedia: Chongqing Poly Tower / Q1076137
# Chongqing Tall Tower

Chongqing Tall Tower (txinera sinplifikatuz: 万豪国际金融中心, Txinako Herri Errepublikako Chongqing hirian eraikitze prozesuan dagoen bulego etxe orratz bat da. Guztira 101 solairu izango ditu eta 431 metroko altuera. Dorrea 2005. urtean lehen aldiz proposatu zenetik, hainbat aldaketa jasan ditu, gehien bat altueran. Izan ere hasierako proiektuaren arabera dorreak 168 metro baino ez zituen izan behar.
ECADI arkitekto taldeak diseinatua da.

## Ikus, gainera

* Munduko etxe orratzik garaienak

## Erreferentziak

* ↑ https://web.archive.org/web/20130820012453/http://skyscrapercenter.com/chongqing/chongqing-international-financial-center/178/ CTBUHren webgunea

## Kanpo estekak

* Dorrearen ordenagailu bidezko irudia.
* Datuak: Q1076139
# Chongjin

Chongjin (koreeraz: 청진시 Cheongjin-si; tɕʰəːŋdʑiːn-ɕiː ahoskatua) Ipar Koreako ipar-ekialdeko hiria eta portua da, Ipar Hamgyong probintziako hiriburua. 2008an 627.000 biztanle zituen, eta herrialdeko hiririk handienetan hirugarrena zen. Japoniarren mende egon zen 1910-1945 bitartean.

## Geografia

Herrialdearen ipar-ekialdean dago, Japoniako itsasoaren ertzean, eta Songchon ibaiak zeharkatua.

## Klima

Klima kontinental hezea dauka, Dwb Köppen sailkapenaren arabera.
Datu klimatikoak (Chongjin) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 9 | 9 | 19 | 28 | 33 | 33 | 34 | 34 | 32 | 28 | 20 | 13 | 34 |
| Batez besteko tenperatura maximoa (°C) | −2 | 0 | 4 | 11 | 16 | 18 | 21 | 25 | 20 | 15 | 7 | 1 | 11.3 |
| Batez besteko tenperatura minimoa (°C) | −9 | −7 | −2 | 3 | 9 | 13 | 18 | 19 | 14 | 7 | 0 | −6 | 4.9 |
| Erregistraturiko tenperatura minimoa (°C) | −22 | −17 | −14 | −6 | 1 | 6 | 9 | 10 | 4 | −6 | −12 | −18 | −22 |
| Pilatutako prezipitazioa (mm) | 5 | 8 | 20 | 28 | 71 | 101 | 117 | 201 | 120 | 61 | 23 | 10 | 765 |
| Prezipitazio egunak (≥ 1 mm) | 9 | 7 | 7 | 9 | 13 | 19 | 19 | 16 | 10 | 7 | 9 | 10 | 135 |
| Hezetasuna (%) | 60 | 61 | 64 | 67 | 72 | 83 | 87 | 83 | 75 | 64 | 61 | 61 | 69.8 |
| Iturria (1): Weather Reports ||||||||||||||
| Iturria (2): Weather Reports (prezipitazioa) ||||||||||||||

## Banaketa administratiboa

Zazpi auzotan (구역, guyeok) banaturik dago:
* Cheongam-guyeok (청암구역)
* Pohang-guyeok (포항구역)
* Buyun-guyeok (부윤구역)
* Ranam-guyeok (라남구역)
* Sinam-guyeok (신암구역)
* Songpyeong-guyeok (송평구역)
* Sunam-guyeok (수남구역)

## Ekonomia

Herrialdeko metalurgia-industriaren egoitza da. Industria (metalurgia, altzairugintza, ontziolak, burdinbiderako gaiak, tresneria elektrikoa eta mekanikoa, kimika industria, ehungintza), arrantza eta merkataritza dira ekonomia jarduera nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/11/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).

## Kanpo estekak

* Datuak: Q109336
* Multimedia: Chongjin / Q109336
# Chongli barrutia

Chongli barrutia (txinera tradizionalez: 崇礼区) Txinako barruti bat da, Zhangjiakou barruan. Azken zentsuaren arabera 106.122 biztanle zituen 2323.02 azaleran banatuta.

## Kanpo estekak

* Datuak: Q1076119
* Multimedia: Chongli District / Q1076119
# Cinderella (1950eko filma)

Cinderella (eusk: 'Errauskine') 1950eko Clyde Geronimi, Hamilton Luske eta Wilfred Jackson estatubatuar zinema zuzendariek zuzendu eta Walt Disneyek ekoitzitako fantasia eta amodiozko musikal film bat da. Charles Perrault frantziar idazlearen Errauskine ipuinean oinarritua dago.
Oscar Sarietarako hiru izendapen jaso zituen: Soinu onenaren Oscar Saria (Sam Slyfield), Jatorrizko soinu banda onenaren Oscar Saria (Oliver Wallace eta Paul J. Smith) eta Jatorrizko abesti onenaren Oscar Saria (Mack David, Jerry Livingston eta Al Hoffman; abestia: "Bibbidi-Bobbidi-Boo").

## Argumentua

Oharra: Atal honek istorio osoa edo amaiera argitzen du.
Errauskine, bere aita hil ondoren, amaordea eta haren alaba zitalentzat neskame bezala lan egitera derrigortua dagoen neska gazte eder bat da, haiek bere aita zenaren dirutza xahutzen duten bitartean. Egun batez, Printze Xarmangarriak ospatuko duen dantzaldi bateko gonbidapena iritsiko zaie, eta Errauskinek eguneroko atsekabeak alboratu eta bere adineko gainontzeko neskak bezala sentitzeko aukera ikusiko du. Maitagarriaren laguntzaz dantzaldira joan ahal izango da, baina gauerdia iristean festa eta printzea utzi eta etxera itzuli beharko du. Printzea Errauskinez maitemindua dagoenez, berau topatzeko proba bat jarriko du: hark festan utzitako beirazko zapata erresuma guztiko neska ezkongai guztiei jar dezaten eskatuko die, zapata egoki gelditzen zaion hura Errauskine dela frogaraziz. Azkenean, Errauskinek zapata jarri eta berea dela azaleratzean, biak ezkondu eta betiko zoriontsu biziko dira.

## Aktoreak

| Pertsonaia | Aktorea | Ahotsa | Abeslaria |
| Errauskine | Helene Stanley | Ilene Woods | Ilene Woods |
| Anastasia Tremaine | Helene Stanley | Lucille Bliss | Lucille Bliss | Lucille Bliss |
| Lady Tremaine, amaordea | Eleanor Audley | Eleanor Audley | Eleanor Audley |
| Maitagarria | Claire Du Brey | Verna Felton | Verna Felton |
| Printze Xarmangarria | Jeffrey Stone | William Phipps | Mike Douglas |
| Drizella Tremaine | Rhoda Williams | Rhoda Williams | Rhoda Williams |
| Jaq / Gus / Bruno | Jimmy MacDonald | Jimmy MacDonald | Jimmy MacDonald |
| Duke Handia / Erregea | Luis van Rooten | Luis van Rooten | Luis van Rooten |
| Atezaina | Don Barclay | Don Barclay | Don Barclay |
| Luzifer | June Foray | June Foray | June Foray |
| Narratzailea | Betty Lou Gerson | Betty Lou Gerson | Marni Nixon |

## Kanpo estekak

* Errauskine filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q191753
* Multimedia: Cinderella (1950 film) / Q191753